<https://emed.bg/product/uro-vaksom-kaps-h-30/#Product>
<http://schema.org/description>
"УРО-ВАКСОМ КАПС / URO-VAXOM CAPS. Х 30 дозировка и приложение:\nПо една капсула дневно. Ваксината се приема не по-малко от 10 последователни дни.\n\nУРО-ВАКСОМ КАПС / URO-VAXOM CAPS. Х 30 състав:\nЕдна капсула съдържа 6 мг екстракт от E.coli с имуностимулиращи свойства и антиоксидант Е310.\n\nЛИСТОВКА: ИНФОРМАЦИЯ ЗА ПОТРЕБИТЕЛЯ\n\nУРО-ВАКСОМ\nURO-VAXOM\n\nПрочетете внимателно цялата листовка преди да започнете да приемате това лекарство.\n- Запазете тази листовка. Може да имате нужда да я прочетете отново.\n- Ако имате някакви допълнителни въпроси попитайте Вашия лекар или фармацевт.\n- Това лекарство е предписано лично на Вас. Не го преотстъпвайте на други хора. То може да им навреди, независимо от това, че техните симптоми са същите както Вашите.\n- Ако някоя от нежеланите лекарствени реакции стане сериозна, или забележите други, неописани в тази листовка нежелани реакции, моля уведомете Вашия лекар или фармацевт.\n\nВ тази листовка:\n1. Какво представляват УРО-ВАКСОМ капсули и за какво се използват\n2. Преди да приемете УРО-ВАКСОМ капсули\n3. Как да приемате УРО-ВАКСОМ капсули\n4. Възможни нежелани реакции\n5. Съхранение на УРО-ВАКСОМ капсули\n6. Допълнителна информация\n\n1. КАКВО ПРЕДСТАВЛЯВАТ УРО-ВАКСОМ КАПСУЛИ И ЗА КАКВО СЕ ИЗПОЛЗВАТ?\nУРО-ВАКСОМ е лекарствен продукт по лекарско предписание.\nПродуктът е от биологичен произход и стимулира естествените защитни сили на организма.\nУРО-ВАКСОМ е показан за:\n- Имунотерапия.\n- Профилактика на рецидивиращи (повтарящи се)\nинфекции на пикочните пътища.\n- Съпътстващо лечение към антибиотичната терапия на остри инфекции на пикочните пътища.\nУРО-ВАКСОМ е препоръчван особено при следните заболявания: цистит, пиелонефрит, уретрит, асимптоматична бактериурия, инфекции след катетеризация на пикочния мехур или уретера.\n\n2. ПРЕДИ ДА ПРИЕМЕТЕ УРО-ВАКСОМ КАПСУЛИ\nАко Вашият лекар Ви предпише антибиотици или пикочни дезинфектанти, които да бъдат прилагани съвместно с УРО-ВАКСОМ, не забравяйте да ги вземате.\nНе приемайте УРО-ВАКСОМ, ако имате свръхчувствителност към активното вещество и/или към някое от помощните вещества.\nОбърнете специално внимание при лечението с УРО-ВАКСОМ капсули:\nУРО-ВАКСОМ капсули не се прилагат при деца на възраст под 4 години.\nИнформирайте Вашия лекар или фармацевт:\n- ако страдате от друго заболяване;\n- ако сте алергични;\n- ако приемате или наскоро се приемали други лекарства, вътрешно или външно, включително и такива, отпускани без рецепта.\nБременност и кърмене\nПосъветвайте се с Вашия лекар преди употребата на което и да е лекарство.\nВашият лекар ще реши дали можете или не можете да приемате УРО-ВАКСОМ по време на бременност или кърмене.\nШофиране и работа с машини\nНе е известен ефект върху способността за шофиране и работата с машини.\n\n3. КАК ДА ПРИЕМАТЕ УРО-ВАКСОМ КАПСУЛИ?\nПрофилактика:\n1 капсула дневно на гладно, за предпочитане сутрин, в продължение на 3 последователни\nмесеца.\nЛечение през острите стадии: 1 капсула дневно на гладно, за предпочитане сутрин, като подпомагащо лечение към основната антибиотична терапия, до изчезване на симптомите, но в продължение на минимум 10 последователни дни.\nДозата е еднаква за възрастни и за деца\nНе променяйте дозата по Ваше желание. Кажете на Вашия лекар или фармацевт ако смятате, че лекарството е твърде слабо, или обратно - твърде силно.\n\n4. ВЪЗМОЖНИ НЕЖЕЛАНИ РЕАКЦИИ\nКакто всички лекарства, УРО-ВАКСОМ капсули могат да предизвикат нежелани ефекти, като диария, гадене, коремна болка, главоболие, сърбеж или зачервяване по кожата и в някои случаи треска.\nУРО-ВАКСОМ може да причини подуване (едем) на устата или на крайниците. Тези реакции са редки, но могат да бъдат сериозн. Ако се появи нежелана реакция от този тип спрете веднага лечението си и незабавно информирайте Вашия лекар или фармацевт.\nВ случай на реакция по кожата или при треска, спрете веднага приема на продукта и кажете на Вашия лекар, тъй като това може да е свързано с алергична реакция.\nАко забележите други странични ефекти, моля да уведомите Вашия лекар или фармацевт за появата им.\n\n5. СЪХРАНЕНИЕ НА УРО-ВАКСОМ КАПСУЛИ\nУРО-ВАКСОМ трябва да се съхранява в оригиналната опаковка на сухо място, при температура под 25° С.\nСъхранявайте лекарствения продукт на място, недостъпно за деца.\nНе използвайте УРО-ВАКСОМ капсули след изтичане на срока на годност, който е отбелязан върху блистера и върху картонената опаковка, след надписа \"Годен до\".\nЛекарствата не трябва да се изхвърлят в канализацията или в контейнера за домашни отпадъци. Попитайте Вашия фармацевт как да унищожите ненужните Ви лекарства. Тези мерки ще спомогнат за опазване на околната среда.\nЗа повече информация, попитайте Вашия лекар или фармацевт.\n\n6. ДОПЪЛНИТЕЛНА ИНФОРМАЦИЯ\nКакво съдържа УРО-ВАКСОМ капсули?\n1 капсула съдържа: Стандартизиран лиофилизат от бактериални лизати 60 mg, от които 6 mg бактериални лизати от: Escherichia соН (18 щама).\nНе всички видови опаковки могат да бъдат пуснати в продажба.\n\nПритежател на разрешението за употреба:\nОМ Porluguesa\nRua da Industrie No 2, Quinta Grande, 2720-302 Amadora Португалия\n\nПроизводител:\nОМ Portuguesa\nRua da Industrie No 2, Quinta Grande, 2720-302 Amadora Португалия"
<https://emed.bg/product/uro-vaksom-kaps-h-30/>